Tetra (peix)

:*Iste articlo trata sobre os [[peix]]es *'tetra**. Ta altros usos d'o termino «tetra» se veiga **Tetra**.


**Tetra*' ye una denominación popular ta bellas [[especies]] de [[peix]]es d'augua dolza, de mida chiqueta, orichinarias de [[latitut|latituz]] tropicals y subtropicals d'o mundo, especialment d'[[America Zentral|America Central]] y [[America d'o Sur|d'o Sud]], anque bi n'ha tamién que dimanan d'altros continents, como lo sud-este [[asia]]tico y d'as cuencas d'os grans ríos d'[[Africa]]. "Tetra" ye un caso de denominación [[grupo polifiletico|polifiletica]], en a que se i concaben especies de muitos [[chenero (biolochía)|cheneros]] diferents, y dica de diferents [[familia (biolochía)|familias zoolochicas]], y lo suyo emplego se limita, sobretot, en l'ambito de l'[[acuaricultura]] y [[acuariofilia]], en estando un termino que careix totalment de garra valor taxonomica.

==Descripción==
Os peixes ditos tetra solen compartir cualques carateristicas que son as que fan que os afeccionatos troben consenso en dar-les ixa denominación popular. Tienen o cuerpo comprimito lateralment, con [[aleta caudal|aletas caudal]], [[aleta dorsal|dorsal]] y [[aleta anal|anal]] unicas, dos [[aleta bentral|aletas ventrals]] y [[aleta pectoral|dos pectorals]]. A [[boca]] la i tienen frontal (a diferencia d'as especies d'a orden *Cyprinodontiformes* —*guppys*, *mollys*, etc. —, tamién populars en acuariofilia, que la i tienen superior) pos capturan l'[[alimento]] que flota en l'[[augua]] a meya altaria, mostrando-se bien cautelosos por instinto cuan el capturan en a superficie y careixendo d'a tendencia que tienen os [[Cyprinidae]] (carpas) ta exforicar en o fundo ta buscar-lo, recullendo-lo a lo mas cuan se troba reposau en bella superficie. Bellas especies, concretament as que perteneixen en a familia [[Characidae]] con a sola excepción d'as especies miembros d'o chenero *Nematobrycon*, a demés tienen una [[aleta adiposa]].

==Nombre==
D'alcuerdo con bels autors, a denominación "tetra", que ye un radical lexico que en [[Idioma griego|griego]] significa "cuatre", dimana d'as cuatre aletas unicas que tienen os miembros d'a familia Characidae: caudal, dorsal, anal y adiposa (Characidae ye a familia que mes gran numer d'especies cautivables tiene). Alavez, a denominación s'habría feito posteriorment extensiva a totas as especies que se pareixen tamién d'ista familia concreta de peixes, sin que fuese preciso que perteneixesen en os Characidae u nian que tenesen l'aleta adiposa que ye carateristica d'ixa familia taxonomica.

==Imáchens==
Os nombres populars, mesos d'entre clavetas (« »), corresponden con os nombres populars como se's sole conoixer en [[Espanya]], por el que se citan [[Idioma espanyol|castellano]].
<gallery>
Imachen:01.Hasemania nana.JPG|«Hasemania» u «tetra de cobre» (*Hasemania nana*).
Imachen:14.Hyphessobrycon herbertaxelrodi.JPG|«Tetra negro» (*Hyphessobrycon herbertaxelrodi*)
Imachen:02.Gymnocorymbus ternetzi.JPG|«Tetras *monjita*» (*Gymnocorimbus ternetzi*)
Imachen:Brilliant rummy nose 2.jpg|«Tetra Bleher» u «tetra cabeza roja» (*Hemigrammus bleheri*)
Imachen:03.Thayeria boehlkei.JPG|«Tetra pingüino» u «Palo de Golf» (*Thayeria boehlkei*)
Imachen:Cardinal tetra.jpg|«Tetra neón cardenal» (*Paracheirodon axelrodi*)
Imachen:Roter von Rio - Hyphessobrycon flammeus.jpg|«Tetra Brasil» (*Hyphessobrycon flammeus*)
Imachen:Hyphessobrycon pulchripinnis.jpg|«Tetra Limón» (*Hyphessobrycon pulchripinnis*)
Imachen:Tetraserpae.jpg|«Tetra Serpa» (*Hyphessobrycon eques*)
Imachen:Hyphessobrycon megalopterus.jpg|«Tetra fantasma» (*Hyphessobrycon megalopterus*)
Imachen:Pristella maxillaris.jpg|«Tetra cristal» u «tetra Rayos X» (*Pristella maxillaris*)
Imachen:Tetra žhavá 3.jpg|«Tetra neón de cobre» (*Hemigrammus erythrozonus*)
Imachen:Boehlkea fredcochui malefemale.jpg|«Tetra azul» (*Boehlkea fredcochui*)
Imachen:Phenacogrammus interruptus (aka).jpg|«Tetra Congo» (*Phenacogrammus interruptus*)
Imachen:Kirschflecksalmler-W.jpg|«Tetra corazón rojo» (*Hyphessobrycon erythrostigma*)
Imachen:Neonka obecna paracheirodon innesi.jpg|«Tetra neón común» (*Paracheirodon innesi*)
</gallery>

==Vinclos externos==
*  [https://web.archive.org/web/20100209110413/http://peces-tropicales.idoneos.com/index.php/Gu%C3%ADa_de_Peces/Car%C3%A1cidos *Characidae'']